Кыргыз Республикасынын Билим берүү жана

илим министрлигинин 2021-жылдын “\_\_\_\_\_\_”

\_\_\_\_\_\_\_\_\_\_\_\_\_\_\_ № \_\_\_\_\_\_ буйругунун

тиркемеси

**Кыргыз Республикасынын Билим берүү жана илим министрлиги**

**Жогорку кесиптик билим алуунун мамлекеттик билим берүү стандарты**

**БАГЫТЫ: 570010 Дирижирлөө**

**Квалификация: Адис**

**Бишкек 2021**

1. **Жалпы жобо**

1.1. Жогорку кесиптик билим берүүнүн **570010 Дирижирлөө** адистигибоюнча ушул Мамлекеттик билим берүү стандарты "Билим берүү жөнүндө" Кыргыз Республикасынын [Мыйзамына](http://cbd.minjust.gov.kg/act/view/ky-kg/1216?cl=ky-kg) жана башка ченемдик укуктук актыларга ылайык Кыргыз Республикасынын Билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Мамлекеттик билим берүү стандартын аткаруу адистерди даярдоо боюнча кесиптик билим берүү программаларын ишке ашыруучу бардык ЖОЖдор үчүн менчигинин түрүнө жана ведомстволук таандыктыгына карабастан милдеттүү болуп эсептелет.

**1.2. Терминдер, аныктамалар, белгилөөлөр, кыскартуулар:**

Жогорку кесиптик билим берүүгө мамлекеттик билим берүүнүн үлгүсүндө Кыргыз Республикасынын “Билим берүү жөнүндө” мыйзамына, ошондой эле Кыргыз Республикасы катышкан жана мыйзамда бекитилген тартипке ылайык күчүнө кирген жогорку кесиптик билим берүү чөйрөсүндөгү эл аралык келишимдерге ылайык терминдер жана аныктамалар колдонулат.

- негизги билим берүү программасы - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-усулдук документтердин жыйындысы;

- даярдоонун багыты - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- профиль - негизги билим берүү программасынын кесиптик ишмердиктин конкреттүү бир түрүнө жана (же) объектисине багытталышы;

-компетенция - окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

- кредит - негизги кесиптик билим берүү программасынын эмгекти талап кылышынын шарттуу өлчөмү;

- окутуунун натыйжалары - негизги билим берүү программасы модулу боюнча окуунун натыйжасында ээ болгон компетенциялар.

- жалпы илимий компетенциялар - кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окууга, талдоого жана синтез кылууга жөндөмдүүлүк;

- инструменттик компетенция - когнитивдик жөндөмдүүлүктү, идеяларды жана ойлорду түшүнүү жана пайдалана билүү жөндөмдөрүн; методологиялык жөндөмдү, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмүн; технологиялык жөндөмдү, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөрдү, лингвистикалык жөндөмдөрдү, коммуникациялык компетенцияны камтыйт;

- социалдык-инсандык жана жалпы маданий компетенциялар - сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмөлөр;

- кесиптик стандарт - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негизги документ.

**1.3. Кыскартуулар жана белгилөөлөр:**

Ушул Мамлекеттик окутуу стандартында төмөнкү кыскартуулар колдонулат:

**МБС -** Мамлекеттик билим берүү стандарты;

**ЖКБ** – жогорку кесиптик билим;

**НББП** – негизги билим берүү программасы;

**ОУП** – окуу-усулдук бирикмелер;

**НББП СЦ** – негизги билим берүү программасынын сабактарынын цикли;

**ЖИК** – жалпы илимий компетенциялар;

**ИК** - инструменталдык компетенциялар;

**КК** – кесиптик компетенциялар;

**ЖМК** - социалдык-инсандык жана жалпы маданий компетенциялар.

**2. Колдонуу чөйрөсү**

2.1. Жогорку кесиптик билим берүүнүн бул Мамлекеттик билим берүү стандарты (мындан ары- ЖББ МБС) **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында тийиштүү адистик боюнча лицензиясы бар менчигинин түрүнө жана ведомстволук таандыгына карабастан бардык жогорку кесиптик билим берүү уюмдарынын (мындан ары - жождор ) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен бул ЖКБ МБС негизги колдонуучулары төмөнкүлөр болуп саналат:

- өз жогорку окуу жайларында бул багытта жана даярдык деңгээли боюнча илимдин, техниканын жетишкендиктерин жана социалдык чөйрөнү эске алуу менен негизги билим берүү программаларын иштеп чыгуу, натыйжалуу жүзгө ашыруу жана жаңыртуу үчүн жооптуу жогорку окуу жайларынын администрациясы жана илимий-педагогикалык курамы (профессорлор-окутуучулар курамы, илимий кызматкерлер);

- даярдоонун бул багыты боюнча жогорку окуу жайынын негизги билим берүү программасын өздөштүрүү боюнча өз окуу ишмердүүлүгүн натыйжалуу жүзөгө ашыруу үчүн жооптуу студенттер;

- кесиптик ишмердүүлүктүн тийиштүү чөйрөсүндө адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндө аткаруу бийлигинин борбордук мамлекеттик органынын тапшырмасы боюнча негизги билим берүү программаларын иштеп чыгууну камсыз кылуучу окуу-усулдук бирикмелер жана кеңештер;

- жогорку кесиптик билим берүүнү финансылоону камсыз кылуучу аткаруу бийлигинин мамлекеттик органдары;

- жогорку кесиптик билим берүү чөйрөсүндө сапатты контролдоону жүзөгө ашыруучу жогорку билим берүү системасындагы мыйзамдардын аткарылышы үчүн контролдукту камсыз кылуучу ыйгарым укуктуу аткаруу бийлигинин мамлекеттик органдары.

**2.3. Абитуриенттердин даярдык деңгээлине талаптар.**

2.3.1. "Адис" квалификациясын ыйгаруу менен жогорку кесиптик билим алууга талапкер абитуриенттин билиминин деңгээли – жалпы орто жана атайын музыкалык билим; же атайын орто кесиптик билим же абитуриентте музыка өнөрү жагында билим берүү мекемесинин бүтүрүүчүсүнө карата талаптарга тиешелүү билимдердин, көндүмдөрдүн жана жөндөмдөрдүн көлөмүнө ээ болуу шартында жогорку атайын билим.

2.3.2. Абитуриентте жалпы орто билими жөнүндө мамлекеттик үлгүдөгү документи жана атайын музыкалык билим алгандыгы тууралуу күбөлүгү; же орто кесиптик (же жогорку кесиптик) билими жөнүндө күбөлүгү болушу керек.

**3. Адистиктин жалпы мүнөздөмөсү**

3.1. Кыргыз Республикасында **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен ЖКБ МБС өзүнчө адистиктер боюнча жүзөгө ашырылат.

Адистик боюнча ЖКБ МБСти толугу менен өздөштүргөн жана белгиленген тартиптеги мамлекеттик жыйынтыктоочу аттестациялоону ийгиликтүү өткөн жогорку окуу жайларынын бүтүрүүчүлөрүнө "адис" квалификациясын ыйгаруу менен жогорку кесиптик билими жөнүндө диплом берилет .

3.2. Күндүзгү окутуу формасында **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү адистерди даярдоодо ЖКББ НББП өздөштүрүүнүн ченемдик мөөнөтү кеминде 5 жылды түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурда адистик боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тиешелүү профилдеги кесиптик орто билими же жогорку кесиптик билими бар адамдарга адистик боюнча тездетилген программалар менен ЖКББ НББПны өздөштүрүүгө укук берилет. Тездетилген программаларды ишке ашырууда окуу мөөнөтү башка билим берүү программасы боюнча кесиптик орто билим (же) жогорку билим алууда студент өздөштүргөн (өткөн) өзүнчө сабактар (модулдар) жана (же) өзүнчө практикалар боюнча окутуунун натыйжаларын толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги ЖОЖ тарабынан өз алдынча аныкталат.

Орто кесиптик билим берүү базасында адистик боюнча ЖКББ НББП өздөштүрүү мөөнөттөрү окутуу формасында тездетилген программаларды ишке ашыруунун алкагында 4 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтүн ЖОЖ өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда ЖОЖ мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Адистик боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3. Жалпы орто же орто кесиптик билимдин базасында күндүзгү окуу формасындагы адистик боюнча НББПны өздөштүрүүнүн жалпы эмгек сыйымдуулугу 300дөн кем эмес кредитти түзөт.

Күндүзгү окуу формасы боюнча окуу жылындагы ЖКББ нббпнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан жана учурдагы эмгекти талап кылышы окуу жылында 48ден кем эмес кредитти түзөт.

**3.4. 570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен ЖКБ МБСнын инсанды окутуу жана тарбиялоо жагында максаттары.

3.4.1. Окутуу жагында **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен ЖКБ МБСнын максаты, ар кандай стилдеги музыкалык чыгармаларды жана академиялык музыка өнөрү жанрларынын интерпретациялоо маселелерин өз алдынча чечүүгө мүмкүндүк берген көндүмдөрдүн жана билимдердин комплексине ээ кеңири жалпы кесиптик жактан өнүккөн, бүтүрүүчүгө тандалган ишмердүүлүк чөйрөсүндө ийгиликтүү иштөөгө мүмкүндүк берген, окуу жайларда жаш музыканттарды даярдоонун заманбап усулуна ээ, эмгек рыногунда анын социалдык мобилдүүлүгүнө жана туруктуулугуна өбөлгө болгон универсалдуу жана предметтик-адистештирилген компетенцияга ээ жалпы гуманитардык билими бар жогорку квалификациядагы адисти даярдоо болуп саналат.

3.4.2. Тарбиялоо жагында **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен ЖКБ МБСнын максаты төмөнкүлөр болуп саналат:

активдүү жарандык позициясы, толеранттуу, максатка умтулуусу жана эмгекти сүйө билген, коммуникациялык жана өз кесиптик жана маданий деңгээлин өркүндөтүүгө умтулган ар тараптуу жана гармониялуу өнүккөн инсанды калыптандыруу.

**3.5. Бүтүрүүчүлөрдүн кесипкөй ишмердик чөйрөсү.**

**570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен бүтүрүүчүлөрдүн кесипкөй ишмердүүлүгүнүн чөйрөсү өзүнө төмөнкүлөрдү камтыйт:

кесиптик хордун дирижеру катары (1-профиль) опералык-симфониялык оркестрдин дирижеру, (2-профиль) катары көркөм жетекчилик жана музыкалык аткаруучулук, репетициялык жана концерттик иш процессинде чыгармачылык жамаатты башкаруу, хормейстерди, артистти жана хордун солисттин; жогорку, орто атайын билим берүү мекемелеринде жана балдарга кошумча билим берүү мекемелеринде музыкалык педагогикалык иш жүргүзүү.

Бүтүрүүчүлөрдүн билиминин жана алган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.";

**3.6. 570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен бүтүрүүчүлөрдүн кесиптик ишинин обьекттери болуп төмөнкүлөр саналат:

-ар кандай формада орун алган музыкалык чыгармалар;

- чыгармачыл жамааттар;

- концерттик залдардын угуучулар жана көрүүчүлөр аудиториясы;

- орто, жогорку жана кошумча кесиптик билим берүү программалары боюнча окуп жаткан ар кандай категориялар;

- концерттик программалар;

**3.7. Бүтүрүүчүлөрдүн кесиптик ишмердүүлүгүнүн түрлөрү.**

**570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен бүтүрүүчү кесипкөй иштин төмөнкү багыттарына даярдыкта болушу керек:

- концерттик-аткаруучулук ишмердүүлүк;

- педагогикалык ишмердүүлүк;

-адистиги боюнча усулдук жана изилдөө ишмердүүлүгү.

Бүтүрүүчүлөр негизинен даярдалган кесиптик ишмердиктин конкреттүү түрлөрү тийиштүү кесиптик стандарттын (бар болсо) негизинде же кызыкдар иш берүүчү менен бирдикте ЖОЖ иштеп чыккан билим берүү программасынын мазмунун аныктоого тийиш.

**3.8. Бүтүрүүчүлөрдүн кесиптик ишмердүүлүгүнүн милдеттери.**

**570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен бүтүрүүчү көркөм-чыгармачылык ишмердик жагында кесиптик ишмердүүлүктүн түрлөрүнө ылайык төмөнкү кесиптик милдеттерди чечүүгө тийиш:

- кесиптик аткаруучу жамааттардын ар кандай түрдөрүнө (академиялык хорго, симфониялык оркестрге) дирижерлук кылуу;

- педагогикалык ишмердүүлүк жагында;

-адистик боюнча усулдук жана изилдөө ишмердүүлүк жагында усулдук жана изилдөө иштерин аткаруу.

Бүтүрүүчүлөрдүн кесиптик ишмердигинин милдеттери (кызыкдар иш берүүчүлөрдүн катышуусу менен иштелип чыгат)(\*).

Адистин кесиптик ишмердигинин милдеттери. (милдеттер 3.7-п саналып өткөн кесиптик ишмердиктин түрлөрүнө ылайык көрсөтүлөт).

(\*) даярдоо багыты боюнча бүтүрүүчүлөр даярдалууга тийиш болгон кесиптик ишмердиктин милдеттеринин тизмеси негизинен кесиптик ишмердиктин жана кесиптик стандарттын тийиштүү жактарындагы квалификациялык талаптардан (бар болсо) алынат. Эгерде алар жок болсо кесиптик ишмердиктин милдеттеринин тизмеси иш берүүчүлөрдүн милдеттүү катышуусу менен ЖКБ МБС долбоорун иштеп чыгуучулар тарабынан түзүлүүгө тийиш.

**4. НББПны жүзөгө ашыруу шарттарына карата жалпы талаптар**

**4.1. НББПны ишке ашырууда ЖОЖдордун укуктарына жана милдеттерине карата жалпы талаптар**

4.1.1. ЖОЖдор адистик боюнча НББПны өз алдынча иштеп чыгышат. НББП Кыргыз Республикасында адистиктер боюнча тийиштүү мамлекеттик билим берүү стандартынын негизинде иштелип чыгат жана ЖОЖдун окумуштуулар кенеши тарабынан бекитилет.

ЖОЖдор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен кеминде 5 жылда бир жолу жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегияны иштеп чыгууда;

- билим берүү программаларына мониторинг жүргүзүүдө, мезгил-мезгили менен рецензиялоодо;

- так макулдашылган критерийлердин негизинде студенттердин билимдеринин жана жөндөмүнүн деңгээлин, бүтүрүүчүлөрдүн компетенцияларын объективдүү баа берүү жол-жоболорун иштеп чыгууда;

- окутуучулар курамынын сапатын жана компетенттүүлүгүн камсыз кылууда;

- бардык жүзөгө ашырылуучу билим берүү программалардын жетиштүү ресурстарын, аларды пайдалануунун натыйжалуулугун, анын ичинде окутуучуларды сурамжылоо жолу менен контролдоону камсыз кылууда;

- өз ишмердүүлүгүнө (стратегияга) баа берүү жана башка билим берүү мекемелери менен салыштыруу үчүн макулдашылган критерийлер боюнча өзүн-өзү изилдөөнү туруктуу өткөрүүдө;

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар ЖОЖдун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

4.1.3. НББПны иштеп чыгууда жогорку окуу жайынын бүтүрүүчүлөрүнүн социалдык-инсандык компетенцияларын түзүүдө (мисалы, социалдык өз ара аракеттенүү компетенциялары, өзүн-өзү уюштуруу жана өзүн-өзү башкаруу, системалык-ишмердүүлүк мүнөзү) жогорку окуу жайынын мүмкүнчүлүктөрү аныкталышы керек. ЖОЖ инсандын ар тараптуу өнүгүүсү үчүн зарыл анын социалдык-маданий чөйрөсүн калыптандырууга тийиш.

ЖОЖ студенттик өз алдынча башкарууну, студенттердин коомдук уюмдардын, спорттук жана чыгармачыл клубдардын, студенттик илимий коомдордун ишине катышуусун кошуп алганда окуу процессинин социалдык-тарбиялоо компонентин өнүктүрүүгө өбөлгө түзүүгө милдеттүү.

4.1.4. ЖОЖдордун НББПсы студент тандаган сабактардан турууга тийиш. Студенттин каалаган сабактарды түзүүнүн тартибин ЖОЖдун окумуштуулар кеңеши аныктайт.

4.1.5. ЖОЖ студенттерге окутуунун өз программасын түзүүгө катышууга реалдуу мүмкүнчүлүктү камсыз кылуусу керек.

4.1.6. ЖОЖ НББПны түзүүдө студенттердин укуктары жана милдеттери менен аларды тааныштырууга милдеттүү, студенттер тандаган сабактар алар үчүн милдеттүү экендигин, ал эми алардын суммалык эмгекти талап кылышы окуу планы менен каралгандан аз болбошу керек.

**4.2. НББП жүзөгө ашырууда студенттердин укуктарына жана милдеттерине карата жалпы талаптар.**

4.2.1. Студенттин тандоосу боюнча НББПда каралган окуу сабактарын өздөштүрүүгө студенттер бөлүнгөн окуу саатынын көлөмүнүн чектеринде конкреттүү сабактарды тандоого укуктуу.

4.2.2. Студент жеке өзүнүн билим алуу траекториясын түзүүдө сабакты тандоо жана анын даярдоо профилинин (адистешүүсү) келечектеги мүнөзүнө таасири боюнча жогорку окуу жайында консультация алууга укуктуу.

4.2.3. Студенттер НББПны өздөштүрүүдө СЖКны өнүктүрүү жагында натыйжаларга жетишүү максатында студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, студенттик илимий коомдордун ишинде катышууга милдеттүү.

4.2.4. Студенттер жогорку окуу жайынын НББПда каралган бардык тапшырмаларды белгиленген мөөнөттө аткарууга милдеттүү.

4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат деп белгиленет.

Күндүзгү окуу формасында жумасына аудиториялык сабактардын көлөмү ЖКББнын деңгээлин жана даярдоонун багытынын өзгөчөлүгүн эске алып, мамлекеттик билим берүү стандарты менен аныкталат жана ар бир окуу сабагын үйрөнүүгө бөлүнгөн жалпы көлөмдүн 35 пайызын түзөт.

Окуу сабактары боюнча өз алдынча иштөөгө бөлүнгөн сааттарга ушул окуу сабагы (модуль) боюнча сынакка даярданууга каралган убакыт кошулат.

4.4. Окутуунун күндүзгү-сырттан окутуу (кечки) формасында аудиториялык сабактардын көлөмү жумасына 16 сааттан кем болбоого тийиш.

4.5. Окутуунун сырттан окуу формасында студентке окутуучунун жылына кеминде 160 сааттык көлөмдө сабак өтүү мүмкүнчүлүгү камсыз кылынышы керек.

4.6. Окуу жылындагы каникул убактысынын жалпы көлөмү 7-10 жуманы, анын ичинде кыш мезгилинде кеминде эки жуманы түзөт.

**5. Адистик боюнча НББПга карата талаптар**

**5.1. Адистик боюнча НББП өздөштүрүүнүн натыйжаларына карата талаптар**.

**570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен бүтүрүүчү НББПнын максаттарына жана ушул ЖКБ МБСнын 3.4 жана 3.8-пункттарында көрсөтүлгөн кесиптик ишмердүүлүктүн милдеттерине ылайык төмөнкү компетенцияга ээ болууга тийиш:

**а) Универсалдуу**

**Жалпы илимий компетенциялар (ЖИК)**

**ЖИК-1.** Дисциплиналар аралык жана инновациялык мамилелердин негизинде социалдык, дүйнөгө болгон көз караш жана жеке маанилүү көйгөйлөрдү чечүүгө, социалдык адилеттүүлүктү камсыздоого, демократиялык коомдун жарандык баалуулуктарын өнүктүрүүгө багытталган стратегиялык маселелерди чечүүгө жана талдоого жөндөмдүү;

**ЖИК-2**. Заманбап жана маалыматтык технологияларды колдонуу аркылуу өз алдынчалуулуктун жогору деңгээли менен жаңы билимдерди алууга жөндөмдүү;

**ЖИК-3.** Изилдөөчүлүк ишмердүүлүктүн базалык ыкмаларын колдонуу менен салттуу ыкмаларды түшүнө билүүгө жана колдонууга жана аларды жүзөгө ашыруу ыкмаларын таба билүүгө жана долбоорлордун үстүндө иштөөдө алардын ишине катышууга жөндөмдүү;

**ЖИК-4.** Көркөм өнөрдө, илимде, техникада жана кесиптик чөйрөдө жаңы кубулуштардын социалдык жана маданий натыйжаларын талдай билүүгө жана баалоого жөндөмдүү;

**ЖИК-5**. Өз эмгегине илимий негизде баа берүүгө, өз ишмердигинин натыйжаларынын өз алдынчалуулугуна жогорку даражада баа берүүгө жөндөмдүү.

**Инструменталдык компетенциялар (ИК)**

**ИК-1.** Профилдик жана аралаш тармактардын деңгээлинде мамлекеттик, расмий жана бир чет тилде кесиптик дискуссияларды жүргүзүүгө жөндөмдүү;

**ИК-2.** Инновациялык жана илимий ишмердикте колдонуу үчүн маалыматтык технологияларды жана ири маалыматтарды колдонуу менен жаңы билимдерди иштеп чыгарууга жөндөмдүү;

**ИК-3.** Кесиптик ишмердикте ишкердик билими менен ыкмаларды колдонууга жөндөмдүү;

**ИК-4.** Уюштуруу-башкаруучулук ишти жүргүзүүгө жана чыгармачылык иш-чараларды (фестивалдарды, конкурстарды, концерттерди) өткөрүү менен байланышкан ишти жүзөгө ашырууга жөндөмдүү.

**Социалдык-инсандык компетенциялар (ЖМК)**

**ЖМК-1.** Максатына жетүү үчүн эксперттик /кесиптик топтордун/уюмдардын ишмердүүлүгүн уюштурууга жөндөмдүү;

**ЖМК-2**. Компетенциялардын ар кандай түрлөрүн таба билүү, ошондой эле алган билим жана жөндөмдүүлүктөрдүн пайдалана билүүгө жөндөмдүү.

**б) Кесиптик компетенциялар (КК)**

**КК-1.** Музыкалык өнөрдү тарыхый контекстте көркөм өнөрдүн жана адабияттын башка түрлөрү, конкреттүү тарыхый мезгилдин диний, философиялык, эстетикалык идеялары менен өнүктүрүүгө сын көз менен ой-жүгүртүүгө жөндөмдүү

**КК-2.** Көркөм өнөрдүн эстетикалык негиздерин түшүнүүгө жөндөмдүү;

**КК-3**. Музыкалык тилдин негизги компоненттерин аныктоого жана ал билимдерди нота текстин сабаттуу жана таасын окуп берүү үчүн пайдаланууга жөндөмдүү;

**КК-4.** Музыкалык материалды эске тутуу боюнча топтоштурууга жана музыканын үзүндүлөрүн эске тутуу боюнча кайра калыбына келтирүү;

**КК-5.** Музыкалык чыгарманы угуп же нота тексти боюнча таанып-билүүгө жана комплекстүү талдоо жасоого жөндөмдүү;

**КК-6.** Ноталык текстти көрүүчүлөрдүн кабылдоосунда музыкалык чыгарманын фактурасын уга билүүгө жана уккандарын реалдуу жаңырган добушта ишке ашырууга жөндөмдүү;

**КК-7.** Аткаруучулук интонацияга ээ болуп жана музыкалык чыгарманын стилине ылайык аткаруунун көркөм каражаттарын билгичтик менен пайдалана билүүгө жөндөмдүү;

**КК-8.** Музыкалык чыгарманын үстүндө иштөө принцибин жана репетициялык процесстин милдеттерин түшүнгөндүгүн көрсөтүүгө жөндөмдүү;

**КК-9.** Тарыхый аспектте композитордук жана салттуу стилдерде, жанрларда жана формаларда багыт алууга жөндөмдүү;

**КК-10.** Атайын адабиятта, көркөм өнөрдүн даярдоо тармагы боюнча да, ошондой эле тектеш жактарында багыт алууга жөндөмдүү;

**КК-11.** Композитордун стилине ылайык нота текстин сабаттуу окуй билүүгө, музыкалык чыгарманын негизги идеясын түшүнүүгө жөндөмдүү;

**КК-12.** Ар кандай татаалдыктагы партияларды барактан эркин окуй ала тургандыгын көрсөтүүгө жөндөмдүү;

**КК-13.** Музыкалык чыгарманы өзүнүн аткаруучулук планын, музыкалык чыгарманын өзүнүн интерпретациялашын жаратууга жөндөмдүү;

**КК-14.** Композитордук жана салттуу стилдерди билгендигин жана аткаруучулук интерпретацияны түзүү процессинде алган билимин колдоно билгендигин көрсөтүүгө жөндөмдүү;

**КК-15.** Музыкалык чыгарманы ынанымдуу, таасын, артисттик, чеберчилик менен аткара билгендигин көрсөтүүгө жөндөмдүү;

**КК-16.** Композитордун оюна ылайык музыкалык чыгарманын музыкалык образын жаратууга жөндөмдүү;

**КК-17.** Оркестрде, ансамблде музыкалык чыгарманы аткарууда, агогиканы жана фразировканы сезүүдө үндүн оптималдуу динамикалык балансы жана өнөк менен бирдейликти сактоодо биргелешип чыгарууга жөндөмдүү;

**КК-18.** Кеңири концерттик репертуарга өз алдынча ээ болууга жөндөмдүү;

**КК-19.** Кесиптик даярдыктын ар кандай этаптарында ар кандай курактагы окуучуларды окутууга жөндөмдүү;

**КК-20.** Жамааттар менен ишти окутуунун ар кандай ыкмаларын жана музыкалык аткаруучулуктун негиздерин окутуу ыкмаларын иш жүзүндө көрсөтүүгө жөндөмдүү;

**Кесиптик-адистештирилген компетенциялар (КАК):**

**01-профиль** – Академиялык хорго дирижерлук кылуу.

**КАК-1.** Хорго дирижерлук кылуу жана көп добушту хордук үндөрдө вокалдык-техникалык ыкмаларга ээ болууга жөндөмдүү;

**КАК-2.** Дем алуунун, саптарды, ансамблдин, нюанстардын, дикциянын жана артикуляциянын үстүнөн иштөөгө жөндөмдүү;

**КАК-3.** Бардык жанрдагы хор музыкасынын хордук жамааты жана сарреlla солисттери менен зарыл аткаруучулук ыкмаларды көрсөтүү жана аткаруунун жалпы планын иштеп чыгуу менен коштоо менен иштөөгө жөндөмдүү;

**КАК-4.** Хордук аткаруу үчүн элдик ырларды жана ар кандай музыкалык чыгармаларды иштеп чыгууну көрсөтүүгө жөндөмдүү;

**КАК-5.** Репертуардын үстүндө өз алдынча иштеп (партитураны окуу, музыкалык материалды транспонирлөө жана аранжировкалоо), билгичтик менен ырдоону көрсөтүүгө жөндөмдүү;

**02-профиль** – Опералык-симфониялык дирижирлөө

**КАК–1.** Практикалык билимдерден, штрихтерден, добуш чыгаруу ыкмаларын, ар башка аспаптарда артикуляциядан келип чыккан оркестрдик партитураны, мазмуну, формасы, стили, фактурасы боюнча ар түрдүү чыгармаларды талдоо;

**КАК-2.** Оркестрдик партияны бир эле учурда үн менен жана кылдуу таякчанын кыймылын туураган колдун (оң) кыймылы менен калыбына келтирүү;

**КАК- 3.** Сахна артындагы хорго дирижерлук кылуу;

**КАК- 4.** Солисттердин вокалдык дараметинин өзгөчөлүктөрүн, алардын сахна аянтында, ансамблдик жана хор сахнасында жайгашуусун эске алуу менен оркестрдин добушун сахнанын добушу менен айкалыштыруу.

**КАК- 5.** Опералык материалда концертмейстерлик иш;

**5.2. Адистик боюнча НББПнын түзүмүнө талаптар.**

Адистик боюнча НББПсы төмөнкүдөй блокторду камтыйт:

1-блок "Сабактар (модулдар)";

2-блок "Практика".

3-блок "Мамлекеттик жыйынтыктоочу аттестация".

|  |  |  |
| --- | --- | --- |
| Адистик боюнча НББПнын түзүмү | | Адистик боюнча НББПнын жана анын блокторунун кредиттердегикөлөмү |
| 1-блок Сабактар (модулдар)"; | 1. Жалпы илимий цикл 2. Кесиптик цикл:   Баары | 30  235  265 |
| 2-блок | Практикалар | 20 |
| 3-блок | Мамлекеттик жыйынтыктоочу аттестация | 15 |
| Адистик боюнча НББПнын көлөмү | | 300 (9000с) |

НБП ишке ашырууда ЖОЖ **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен (01-профиль) боюнча окуу процессин уюштуруу үчүн музыка өнөрү жагында ЖКБ программалары боюнча окугандардан турган окуу хорунун, окуу оркестринин, ошондой эле кесипкөй симфониялык оркестрдин (жеке өзүнүн же келишим шартында) болушу, 02-профиль боюнча окуу процессин уюштуруу үчүн

– жеке сабактардын окуу планында каралган окуу сааттарынын санынан 200 пайыз өлчөмүндө жана бир студентти жекече вокалдык даярдоо сабагы боюнча 100 пайыз өлчөмүндө дирижерлөө классы боюнча концертмейстердик сааттардын болушун карайт.

- аталган окуу планында жалпы убакыттын 25 пайыз эсебинде хор жана оркестр үчүн иллюстратордук сааттардын болушу керек,

- дирижирлөө классы боюнча жылдык сааттардын саны жыл ичинде бүткүл окуу мезгилинде 40 окуу жумасынын эсебинде, калган атайын сабактар боюнча – 35 окуу жумасынын эсебинде эсептелет.

- семинардык сабактарда окуу топторунун толушу кеминде 25 студенттен аз эмес, практикалык сабактарда – 15 студенттен аз эмес, ал эми музыкалык-теориялык сабактар боюнча 8 студенттен аз эмес болушу керек.

- академиялык хорго дирижерлук кылуу (01-профиль) адистиги боюнча сабактар; дирижирлөө, хордук партитураны окуу, атайын педагогикалык даярдык, хорду аражировкалоо, хор таануу, атайын сабактарды окутуу усулдары, вокалдык музыканын негиздери, жекече ырдоо, дипломдук реферат, окуу жана кесиптик хор менен иштөө – жекече жүргүзүлөт.

- симфониялык оркестрдин дирижеру адистиги боюнча сабактар (02-профиль) – аспапка салуу, репетициялык иштин ыкмалары, симфониялык партитураны окуу, концертмейстер менен иштөө, аспап таануу, опералык даярдык, хор жана солисттер менен иштөө, кыл аспаптарда ойноонун, үйлөмө аспаптарда ойноонун техникасы, музыкалык спектаклдин драматургиясы, композициянын негиздери, опералык жана балеттик режиссердуктун негиздери, оркестр менен иштөө – жекече жүргүзүлөт.

- опералык класс жана опералык даярдык боюнча педагогикалык сааттар – окуу планында көрсөтүлгөн дирижердун жана режиссердун иш убактысынын бирдей санынан эсеп кылынат.

- опералык даярдык жана вокалдык ансамблдер боюнча педагогикалык саатар 2-4 студенттен турган топтор үчүн планда көрсөтүлгөн.

Мамлекеттик жыйынтыктоочу аттестациялоо – **570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү менен мамлекеттик жыйынтыктоочу сынактар: 1-профиль – 1 хордун аткаруусунда концерттик программага дирижерлук кылуу, 2 дипломдук рефератты коргоо, 3 педагогикалык даярдык;

2-профиль –1симфониялык оркестрдин аткаруусунда концерттик программага дирижерлук кылуу, 2 опералык спектаклге дирижерлук кылуу, 3 аспапка салуу.

**5.2.1.** Адистик боюнча НББП гуманитардык циклдин милдеттүү дисциплиналарын, социалдык жана экономикалык циклди жүзөгө ашырууну камсыз кылууга тийиш, алардын тизмеси жана эмгекти талап кылышы Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби тиешелүү адистик боюнча ЖКББ мамлекеттик билим берүү стандарты менен белгиленет;

Кеминде 360 саат көлөмүндө дене тарбия жана спорт боюнча сабактар өздөштүрүү үчүн милдеттүү болуп саналат, бирок кредиттерге которулбайт жана адистик боюнча НББПнын көлөмүнө киргизилбейт.

**5.2.2.** "Практика" 2-блогу окуу (таанышуу, технологиялык, илим-изилдөө иши) жана өндүрүштүк (долбоордук, эксплуатациялык педагогикалык жана илим-изилдөө иши) практикаларды камтыйт.

ЖОЖ бир же бир нече типтеги практиканы тандоого укуктуу, ошондой эле белгиленген кредиттердин чегинде практиканын кошумча тибин белгилей алат.

**5.2.3.** "Мамлекеттик аттестация" 3-блогу мамлекеттик сынактарды тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде ЖОЖ бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

**5.2.4.** Адистик боюнча НББПнын алкагында милдеттүү жана элективдүү бөлүк бөлүп көрсөтүлөт.

Адистик боюнча НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу сабактар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү адистик боюнча НББПнын жалпы көлөмүнөн 70 пайыздан ашпоого тийиш.

Адистик боюнча НББПнын элективүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка адистик боюнча НББПнын дисциплиналарын тандоого жол берилет.

**5.2.5.** ЖОЖ ден соолугунун мүмкүнчүлүгү чектелүү адамдарга (алардын арызы боюнча) ден -соолугунун абалы боюнча окууга каршы көрсөтмөлөр каралган НББПдан тышкары, адистерди даярдоонун негизги билим берүү программасы боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык жатыгуусун камсыз кылат.

Мамлекеттик жыйынтыктоочу аттестациялоо бүтүрүүчү квалификациялык ишти – дипломдук ишти жана педагогикалык даярдык боюнча мамлекеттик сынакты камтыйт.

**5.3** – **570010 Дирижирлөө адистиги боюнча НБП жүзөгө ашыруунун шарттарына талаптар**

**53.1. Окуу процессин кадр жагынан камсыз кылуу**.

Адистерди даярдоонун негизги билим берүү программасын ишке ашыруу окуткан дисциплинанын профилине ылайык базалык билими бар, илимий-усулдук иш менен системалуу түрдө алектенген педагогикалык кадрлар тарабынан камсыз кылынышы керек, алар ардактуу наамдары (эмгек сиңирген жана эл артисти, эл аралык конкурстардын лауреаты) бар окутуучулар тарабынан жүргүзүлөт. алар дисциплиналардын жалпы санын \_\_\_\_\_40\_\_ пайызын түзүшү керек.

Штаттык окутуучулардын үлүшү билим берүү программанын окутуучуларынын жалпы санынын 90% кем эмес. Студент/окутуучу өз ара катышы 1:4 ашык эмес.

**5.3.2. Окуу процессин окуу-усулдук жана маалыматтык жактан камсыз кылуу.**

Адистерди даярдоодо НББП ишке ашыруу бир студентке 1 нускадан кем эмес китептер жана окуу-усулдук куралдар менен камсыз кылуу эсебинен алганда НББП сабактарынын толук тизмеси боюнча түзүлгөн маалыматтык жана китепканалык фонддорго ар бир студенттин жеткиликтүүлүгү менен камсыз кылынышы керек.

Жогорку курстардын студенттери үчүн ата-мекендик жана чет өлкөлүк ЖОЖдор, ишканалар жана уюмдар менен маалыматты тез арада алмашуу мүмкүнчүлүгү камсыз кылынышы керек.

Жогорку окуу жайынын билим берүү программасы жеке жана практикалык сабактарды (түзүлүүчү компетенцияларды эске алуу менен аныкталат) камтышы 1:1 болот, ошондой эле электрондук китептер менен камсыз кылуу керек.

**5.3.3. Окуу процессин материалдык-техникалык жактан камсыз кылуу.**

Адисти даярдоонун негизги билим берүү программаларын ишке ашырып жаткан жогорку окуу жайы колдонуудагы тийиштүү санитардык жана өрткө каршы эрежелерге жана ченемдерге ылайык студенттерге жогорку окуу жайынын окуу планы менен каралган жеке жана практикалык сабактар аралык даярдоонун жана илимий-изилдөө иштеринин бардык түрлөрүн өткөрүүнү камсыз кылган материалдык-техникалык базага ээ болууга милдеттүү. Бир студентке (чарчы м.) пайдалуу аянт эки кезметтүү сабактардын эсеби менен -13. Жыйындар залы, спорттук залы, ашкана, медпункт, китепкана-1, окуу залы-1.

Жогорку окуу жайында белгиленген билим берүү программасын жүзөгө ашырууга мүмкүндүк бере турган практикалык жана лабораториялык сабактарды өтүү үчүн жабдылган окуу кабинеттери, компьютердик класстары, объекттери болушу керек.

Адистерди даярдоонун НББП жүзөгө ашыруу үчүн зарыл болгон минималдуу материалдык-техникалык камсыздоонун тизмеси төмөнкүлөрдү камтыйт: атайын жабылган кабинеттер жана аудиториялар, концерттик залдар (Чоң ана Кичине), үн жазуучу студия -1, фонотека-1.

**5.3.4. Бүтүрүүчүлөрдүн даярдыгынын сапатын баалоо**

Жогорку окуу жайы даярдыктын сапатынын кепилдигин төмөнкү жолдор менен камсыз кылышы керек:

- иш берүүчүлөрдүн өкүлдөрүн тартуу менен бүтүрүүчүлөрдүн даярдыгынын сапатын камсыз кылуу боюнча стратегияны иштеп чыгуу;

- билим берүү программаларын мезгил-мезгили менен рецензиялоо;

- окуп жаткандардын билим деңгээлин жана жөндөмдүүлүктөрүн баалоонун обьективдүү жол-жоболорун иштеп чыгуу;

- окутуучулардын курамынын компетенттүүлүгүн камсыз кылуу;

- коомчулукка өз ишмердигинин натыйжалары, пландары, инновациялар жөнүндө маалымдоо.

Негизги билим берүү программалардын сапатын баалоо окуп жаткандардын жетишкендиктерине учурдагы контролдукту, аралык аттестациялоону жана бүтүрүүчүлөрдү жыйынтыктоочу мамлекеттик аттестациялоону камтышы керек.

Ар бир сабак боюнча билимдерди учурдагы жана аралык контролдоонун конкреттүү формалары жана жол-жоболору жогорку окуу жайы тарабынан өз алдынча иштелип чыгат жана окутуунун биринчи айынын ичинде окуп жаткандарга маалымат үчүн жеткирилет.

Окуп жаткандарды тийиштүү НБП талаптарына этап-этап боюнча алардын жеке жетишкендиктерине ылайыктуулугуна аттестациялоо үчүн (жетишкендиктерге учурдагы контролдоо жана аралык аттестациялоо) типтүү тапшырмаларды, академиялык концерттерди, билимин, көндүмдөрдү жана ээ болгон компетенциялардын деңгээлин баалоого мүмкүндүк берүүчү тесттерди жана контролдоо ыкмаларын камтыган баалоочу каражаттардын фонду түзүлөт. Баа берүүчү каражаттардын фонддору ЖОЖ тарабынан иштелип чыгат жана бекитилет.

ЖОЖ тарабынан окуп жаткандардын жетишкендиктерин учурдагы контролдоо жана аралык аттестациялоо программаларын алардын келечектеги кесиптик ишинин шарттарына максималдуу жакындатуу үчүн шарттар түзүлүшү керек, бул үчүн конкреттүү сабактардын окутуучуларынан тышкары тышкы эксперттер катары аралаш сабактарды окуткан окутуучулар жигердүү тартылышы керек.

Окуп жаткандарга жалпысынан окуу процессинин мазмунуна, уюштурулушуна жана сапатына, ошондой эле айрым окутуучулардын ишине баа берүү мүмкүнчүлүгү берилиши керек.

Жыйынтыктоочу Мамлекеттик аттестациялоо Мамлекеттик сынактарды камтыйт.

Бүтүрүүчү квалификациялык мамлекеттик сынактарга талаптар жогорку окуу жайы тарабынан аныкталат.

**570010 Дирижирлөө адистиги боюнча болжолдуу окуу планына   
№1 тиркеме:**

1. Академиялык хордун дирижеру
2. Опералык жана симфониялык оркестрдин дирижеру

**570010 Дирижирлөө** адистиги боюнча **“адис”** академиялык даражасын жана 01-профиль **“академиялык хордун дирижеру, окутуучу”** квалификациясын, 02-профиль **“опералык жана симфониялык оркестрдин дирижеру**” квалификациясын берүү мененушул стандарт базалык ЖОЖдун – Калый Молдобасанов атындагы Кыргыз Улуттук консерваториясынын алдындагы маданият жана көркөм өнөр жагындагы билим берүү боюнча Окутуу-усулдук бирикмеси тарабынан иштелип чыккан.

**ОУБ төрагасы С.Р.Исмаилова**

**ОУБ мүчөлөрү:**

* 1. Жещинский А.Н. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. Дюшалиев К.Ш. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  3. Молдобакиров З.А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  4. Нурмаметов Р.Г . \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-
  5. Конушева Г.Н. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-
  6. Слензак З.З. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  7. Шалтакбаев Ч.Ж \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  8. Исин С.Ж. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  9. Тимошенко В.Г. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  10. Мураталиева А.К. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
  11. Сарлыков Р.Т. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_